Marius Kohl

thumb
De Marius Kohl, gebuer 1952 zu Esch-Uelzecht, ass e fréiere Fonctionnaire vun der Lëtzebuerger Steierverwaltung. Hien fänkt 1977 als "rédacteur stagiaire" am Stéierbureau 12 zu Déifferdeng un ze schaffen.Luxemburger Marienkalender, 1977, p. 200. 1981 wiesselt hien an de Siège vun der Stéierverwaltung an der Staat op "Section des Sociétés", fir d'éischt am Bureau 5Luxemburger Marienkalender, 1981, p. 253. an dann ab 1984 am Bureau 6Luxemburger Marienkalender, 1984, p. 257.. Vun 1992 bis zu senger Pensionéierung am Joër 2013 ass hien  Chef vum Bureau 6Luxemburger Marienkalender, 1992, p. 355.. Do huet hien Dausende vun Demanden traitéiert vu Firmen, déi vun him e virgezunnenen Accord iwwer Steieren, e sougenannten tax ruling, kréie wollten. Hien hat dann och de Spëtznumm Mister Ruling. Dës Accorde waren dacks iwwer komplizéiert Konstrukter vu Bréifkëschtefirmen, déi drop erausgelaf sinn, datt déi Firmen, trotz Milliardenëmsaz, just e minimale Prozentsaz u Steieren hu misse bezuelen.

Besonnesch an den Dokumenter, déi weltwäit am Kader vun der LuxLeaks-Affär bekannt gemaach an an der Ëffentlechkeet debatéiert goufen, daucht säin Numm ëmmer nees op.Kuckt z. B. Ärger im Steuer-Märchenland. Süddeutsche Zeitung, 6. November 2014; Deutsche Bank: Gewinne fließen um den Globus, NDR, 6. November 2014

De Wall Street Journal, deen en doheem a senger Kiche besicht hat, zitéiert e mam Saz: "Wat ech gemaach hunn, war sécher gutt fir mäi Land, wann och net grad fir seng Reputatioun."Business-Friendly Bureaucrat Helped Build Tax Haven in Luxembourg, Wall Street Journal vum 21. Oktober 2014

Kategorie:Lëtzebuergesch Staatsbeamten
Kategorie:Gebuer 1952
Kategorie:Steieren